Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 495/13/5507	Námestovo, 22.11.2013
EEČ : 2-41-207-2013

U Z N E S E N I E

Trestná vec:	obvinený XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 83,00 € 
b.	Konkrétny adresát peňažnej sumy určenej na všeobecne prospešné účely: XXXXX 
c.	Suma odovzdaná štátu na peňažnú pomoc obetiam trestnej činnosti: 83,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-726/NO-DK-2013.
dňa 13. 08. 2013 v čase okolo 16.00 hod. na čerpacej stanici Gulf v Námestove našiel a následne si zobral bielu koženú kabelku zn. LV, v ktorej sa nachádzala autolekárnička, detské šľapky a obálka s finančnou hotovosťou vo výške 2.350,- €, ktorú si poškodená XXXXX, zabudla voľne položenú na vyvýšenom betónovom páse pri vysávači, čím si takto prisvojil finančnú hotovosť a veci v celkovej hodnote 2.448,- €, ktoré sa do jeho moci dostali nálezom, 

Odôvodnenie: 
Poverený príslušník Okresného riaditeľstva PZ, Obvodného oddelenia PZ XXXXX pod č. ORP-726/NO-DK-2013 zo dňa 22. 08. 2013 vykonával vyšetrovanie v trestnej veci obv. XXXXX,  pre prečin zatajenie veci podľa § 236 odsek 1 Trestného zákona, ktorej sa mal dopustiť na tom skutkovom základe, ako je to popísané vo výrokovej časti citovaného uznesenia povereného príslušníka PZ. 

Po skončení skráteného vyšetrovania poverený príslušník predložil spisový materiál na tunajšiu prokuratúru spolu s návrhom na zmier.

Podľa § 220 ods. 1 Trestného poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Za prečin zatajenia veci podľa § 236 odsek 1 Trestného zákona možno uložiť trest odňatia slobody až na jeden rok.

Dňa 11. 10. 2013 obvinený XXXXX a poškodená XXXXX, v rámci konania sp. zn. 1M 34/2013 pred  probačným a mediačným úradníkom Okresného súdu v Námestove uzavreli dohodu o zmieri, v rámci ktorej obvinený vyhlásil, že spáchal skutok, ktorý sa mu kladie za vinu, svoje konanie oľutoval a osobne sa ospravedlnil poškodenej. Z vyhlásenia poškodenej je zrejmé, že nepožaduje od obvineného žiadnu náhradu škody, nakoľko jej boli vrátené všetky veci ešte počas vyšetrovania.

Obvinený XXXXX a poškodená XXXXX, so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho uzavreli dohodu o zmieri, ktorú vlastnoručne podpísali.

Dňa 21. 11. 2013 zložil obv. XXXXX, na účet Okresnej prokuratúry v Námestove peňažnú sumu vo výške 166,-Eur, z ktorej 83,-Eur je určených na všeobecne prospešné účely pre XXXXX a 83,-Eur je určených na peňažnú pomoc obetiam trestnej činnosti,

Obvinený a poškodená s týmto spôsobom vybavenia veci vyslovili súhlas.

Pri hodnotení osoby obvineného, bolo zistené, že tento nebol doposiaľ súdne trestaný a ani priestupkovo riešený. Zo správ o povesti nevyplývajú na obvineného v podstate žiadne negatívne  skutočnosti. 

Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Vzhľadom k vyššie uvedeným skutočnostiam rozhodol som tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Michalík
prokurátor